CELEX: 62016CN0217
Language: fi
Date: 2016-04-18 00:00:00
Title: Asia C-217/16: Ennakkoratkaisupyyntö, jonka Efeteio Athinon (Kreikka) on esittänyt 18.4.2016 – Euroopan komissio v. Dimos Zagoriou

20.6.2016   
            
            
               FI
            
            
               Euroopan unionin virallinen lehti
            
            
               C 222/7
            
         Ennakkoratkaisupyyntö, jonka Efeteio Athinon (Kreikka) on esittänyt 18.4.2016 – Euroopan komissio v. Dimos Zagoriou
   (Asia C-217/16)
   (2016/C 222/09)
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Efeteio Athinon
   
      Pääasian asianosaiset
   
   
      Kantaja: Euroopan komissio
   
      Vastaaja: Dimos Zagoriou (Zagorin kunta)
   
      Ennakkoratkaisukysymykset
   
   
               1)
            
            
               Minkä luonteisia ovat Euroopan komission toimet, joita se toteuttaa käyttäessään asetuksissa N:o 2052/88, (1) N:o 4253/1988 (2) ja N:o 4256/1988 (3) säädettyä toimivaltaansa, ja ovatko tällaiset komission toimet tarkemmin sanoen julkisoikeudellisia toimia ja ovatko niistä syntyvät riidat joka tapauksessa asiakysymyksen osalta hallintoriitoja, ja erityisesti, onko Euroopan komission kolmansien osapuolten hallussa olevaan omaisuuteen kohdistaman takavarikon kohteena yksityinen luotto, jos alkuperäinen vaatimus, jonka täyttämiseksi ryhdytään täytäntöönpanoon, perustuu julkisoikeudelliseen oikeussuhteeseen, jonka taustalla ovat Euroopan komission edellä mainitut toimet [,] vai ovatko ne yksityisoikeudellisia toimia, joista syntyvät riidat ovat yksityisoikeudellisia.
            
         
               2)
            
            
               Kun otetaan huomioon SEUT 299 artikla, jonka nojalla Euroopan komission säädöksen, jossa määrätään maksuvelvollisuus muulle kuin jäsenvaltiolle, täytäntöönpanoon sovelletaan sen valtion säännöksiä lainkäytöstä riita-asioissa, jonka alueella täytäntöönpano tapahtuu, ja saman artiklan määräys, jonka mukaan kansallisten tuomioistuinten toimivaltaan kuuluu kuitenkin tutkia, onko päätös pantu täytäntöön oikeassa järjestyksessä, miten määräytyy kansallisten tuomioistuinten toimivalta riidoissa, jotka johtuvat tästä täytäntöönpanosta, jos tällaiset riidat ovat kansallisen lainsäädännön mukaan asiakysymyksen osalta hallintoriitoja eli jos kyseinen suhde on julkisoikeudellinen suhde?
            
         
               3)
            
            
               Kun kyseessä on asetusten N:o 2052/88, N:o 4253/1988 ja N:o 4256/1988 täytäntöönpanemiseksi toteutettujen Euroopan komission sellaisten toimien täytäntöönpano, joilla määrätään maksuvelvollisuus muulle kuin jäsenvaltiolle, [määräytyykö] velallisen passiivilegitimaatio kansallisen oikeuden vai yhteisön oikeuden perusteella?
            
         
               4)
            
            
               Jos oikeussubjekti, joka on velvollinen täyttämään asetusten N:o 2052/88, N:o 4253/1988 ja N:o 4256/1988 täytäntöönpanemiseksi toteutetusta Euroopan komission toimesta johtuvan maksuvelvollisuutensa, on kunnallinen yhtiö, joka on myöhemmin purkautunut, [– –] onko kunta, jolle kyseinen yhtiö kuuluu, velvollinen täyttämään kyseisen maksuvelvollisuuden Euroopan komissiolle edellä mainituissa asetuksissa tarkoitetulla tavalla?
            
         
      (1)  EYVL 1988, L 185, s. 9.
   
      (2)  EYVL 1988, L 374, s. 1.
   
      (3)  EYVL 1988, L 374, s. 25